darredondort/decidim-barcelona-proposals-embeddings-768d huggingface dataset:
Definir i posar en marxa el nou Casal de Joves del Guinardó, amb
la col·laboració dels joves del barri, associacions juvenils i el
Consell de la Joventut del districte.
Crear la Taula d'Habitatge del districte, per fer el seguiment i
l'abordatge de les problemàtiques en aquest tema, especialment de
casos d'infrahabitatge i llançaments.
Preveure i garantir el reallotjament de les persones al mateix
entorn, en el cas que els seus habitatges es vegin afectats per
l'execució del planejament urbanístic.
Fomentar els hàbits i les pràctiques saludables a les escoles, en
col·laboració amb la comunitat educativa.
Elaborar un mapa de la sanitat del districte, per part del
Consell de Salut, per avaluar la salut pública, l'atenció
sanitària, els equipaments i les dotacions. Millorar els serveis
d’acord amb les necessitats detectades.
Elaborar un pla de salut, en col·laboració amb les entitats de
l’àmbit, per a un dels vint barris amb les dades menys favorables
de la ciutat.
Dur a terme actuacions de millora de la salut pública, entesa com
a benestar bio-psico-social de les persones.
Executar el planejament pendent al Centre Municipal Esportiu
d'Horta. Fer la previsió per a la construcció de la piscina
descoberta.
Fer un nou concurs per gestionar els camps de futbol de Mundet
(Escola TARR) i Sant Genís.
Promoure la iniciativa de patis oberts a nous centres educatius i
equipaments del districte.
Preveure en actuacions a carrers i places la instal·lació
d'elements esportius (gimnàstica passiva, cistelles, parcs de
patinatge (skate parks), taules de tennis...).
Fer actuacions per arranjar diferents espais (piscina descoberta
del Guinardó, La Campa…) per a la pràctica esportiva.
Arranjar la plaça de Botticelli per a diferents usos esportius i
cívics, amb noves pistes de bitlles i rocòdrom i amb espais
auxiliars necessaris per a la pràctica de l'activitat.
Ampliar la presència als barris de la Guàrdia Urbana com a
policia de proximitat. Impulsar les patrulles conjuntes, d'acord
amb l'Àrea Bàsica de Policia dels Mossos d'Esquadra.
Optimitzar els recursos per ampliar la presència d'efectius de la
GUB a la nit.
Consolidar i donar suport als eixos comercials de proximitat.
Suport al comerç on no hi ha eixos.
Estudiar la remodelació del mercat, d'acord amb els
concessionaris i el comerç de l'entorn, i tenint en compte un
aparcament subterrani.
Millorar l'accessibilitat al mercat, d'acord amb els
concessionaris.
Executar la reforma acordada a l'actual planejament, mantenint la
ubicació actual.
Fomentar campanyes de consum responsable, en col·laboració amb
les entitats i la ciutadania implicades.
Elaborar un mapa per conèixer les entitats i cooperatives
d'economia social i solidària, donar-hi suport i afavorir-ne
l'extensió.
Revisar els plecs de condicions de contractació municipal per
contribuir a una ocupació de més qualitat, responsabilitat
ambiental i amb criteris d'inclusió sociolaboral. Fer una atenció
especial a col·lectius vulnerables.
Generar sinergies que fomentin l'ocupació entre col·lectius
vulnerables, amb tots els actors implicats (administracions,
entitats, col·lectius d'aturades...). Incorporar les entitats
interessades al projecte de Xarxa de Foment de l'Ocupació Laboral
del Districte.
Preservar i millorar els diferents espais del cim del turó de la
Rovira (restes iberes, antifeixisme, barraquisme), donant-los a
conèixer a la ciutadania de Barcelona.
Realçar i donar a conèixer els diferents espais i actes del
districte (Pavelló de la República, camp de concentració Mundet,
monument a les Brigades Internacionals, jardins d'Hiroshima,
plaça de Salvador Allende…).
Executar actuacions de manteniment per millorar les condicions
actuals del barri de la Font del Gos, segons les prioritats
establertes d’acord amb els veïns.
Prioritzar les actuacions de millora de l’espai públic a les
places del barri del Carmel.
Dur a terme actuacions de millora de l’espai conegut com “Solar
del Muerto”.
Prioritzar les actuacions a la Font del Roure, al barri de Sant
Genís.
Projecte d'urbanització de la plaça de la Font d'en Fargues,
segons el planejament vigent.
Fer accessible per al veïnat i urbanitzar el passatge de l’Arc de
Sant Martí.
Prioritzar actuacions per millorar la mobilitat al barri de la
Font d’en Fargues.
Enderrocar l'edifici i urbanitzar el solar juntament amb el solar
adjacent.
Fer una plataforma única al carrer Baix de Mariner, al barri
d'Horta.
Arranjar l’accés i la plaça, i definir i adequar l'espai als
diferents usos cívics d’acord amb la voluntat dels veïns.
Establir mesures per a la implicació ciutadana en la cura
responsable de l'espai públic i el mobiliari urbà.
Prioritzar actuacions perquè el proveïdor del servei es faci
càrrec de la seva execució.
Fase 0 de Tres Turons. Impulsar el planejament per a l'ordenació
de les antenes i l'arranjament d'accessos del cim del turó de la
Rovira.
Controlar la població de senglars i reduir-ne l'impacte no
desitjat, d'acord amb altres administracions i el Parc Natural de
Collserola.
Acabar les actuacions als jardins de la Ravetllat Pla i obrir-los
al barri.
Aprofitar espais on és possible ubicar nous espais verds als
barris.
Ordenar els usos a l'espai compartit de la plaça i ampliar les
zones d'ombra, així com plantejar millores per al llac.
Mantenir el cablejat elèctric i vetllar contra incendis als parcs
de Collserola i dels Tres Turons.
Millorar l'accessibilitat i el pas de vianants que creua el
recinte de l'Hospital de la Vall d'Hebron.
Reduir l'impacte de la ronda de Dalt als barris que travessa
(soroll, contaminació ambiental, desconnexió entre barris).
Definir les propostes i els estudis del seu impacte social,
mediambiental i econòmic i plantejar terminis de realització dels
projectes, a través de la comissió de seguiment.
Elaborar un projecte de transformació de la rambla del Carmel en
un nou eix cívic i de cohesió entre el Carmel, Horta i la Font
d'en Fargues, amb participació de la ciutadania.
Dur a terme actuacions per millorar el parc de la Vall d’Hebron.
Iniciar la tercera fase de les actuacions previstes a l’espai
públic al barri de Montbau.
Arranjar el torrent de Lligalbé, al Baix Guinardó.
Executar el planejament vigent, definint els usos cívics
complementaris que es poden encabir a l’espai verd.
Planificar equipaments per als barris a la Llosa de la Vall
d'Hebron.
Elaborar plans per protegir el patrimoni: Torre del Moro, Can
Vanis, Palau d'Alfarràs, Cases dels Periodistes, finca de la
Jungla, Mas Ravetllat Pla, Torre Garcini…
Revisar el planejament urbanístic a diferents zones del Carmel i
la Font del Gos.
Avançar en el planejament vigent de conservació i reordenació de
la Clota, garantint el creixement sostenible del barri, amb
l'arranjament d'espais i el desenvolupament de zones verdes i
equipaments.
Implantar mesures per reduir i pacificar el trànsit als punts amb
més problemes de mobilitat.
Organitzar activitats per al gaudi de la ciutadania, en favor
d'una mobilitat sostenible i de promoció d'usos diferents de la
via pública, a diversos carrers i places.
Elaborar els plans de mobilitat a Horta, el Guinardó i la Clota,
per avançar cap a una mobilitat sostenible i segura, adequada a
les necessitats quotidianes de les persones.
Localitzar i actuar a punts prioritaris per millorar
l'accessibilitat per a vianants, amb atenció especial a les zones
amb orografia complexa.
Establir nous carrils bici al lateral de la ronda de Dalt, carrer
del Tajo i passeig de Maragall, com preveu el Pla de mobilitat
urbana.
Crear nous canals de comunicació amb la ciutadania, en què es
mostri l'acció de govern i uns pressupostos dividits per barris,
en coordinació amb l'Àrea de Recursos.
Facilitar un model de gestió ciutadana i participada d'espais i
equipaments, on sigui possible, i amb el teixit associatiu
arrelat i representatiu. Mantenir aquest model de gestió al Casal
Font d'en Fargues i al Punt7 i treballar aquest model al nou
Casal de Joves del Guinardó.
Fer de la “Casa del Fotògraf” (Can Vanis), a la plaça d’Eivissa,
un nou equipament per a les persones i entitats al barri d'Horta.
Fer un nou casal de barri al Carmel, al carrer del Llobregós, que
faciliti nous espais i serveis.
Millorar i arranjar l'equipament, adequant-lo a les seves
activitats.
Establir la figura d'un dinamitzador que coordini i promogui les
activitats que es duen a terme a l'Espai Polivalent de Montbau.
Revisar i millorar les condicions dels espais cedits a la
ciutadania i entitats i els criteris de cessió.
Avaluar els diferents instruments i espais de participació
actuals, per facilitar la participació d’entitats i ciutadania i
millorar-ne la utilitat.
Facilitar espais a entitats i ciutadania on desenvolupar
l’activitat pròpia.
Establir una coordinació eficient amb les nombroses entitats
juvenils del districte.
Elaborar un pla de millora de la gestió interna, amb els
treballadors de l’Ajuntament.
Millorar els canals de comunicació actuals i facilitar-ne de
nous, per escoltar la ciutadania i respondre-li adequadament.
Donar suport a les entitats del districte que treballen la
cooperació internacional. Fer d’Horta-Guinardó un districte
d’acollida.
El districte està agermanat amb la municipalitat de Boyeros, a
l'Havana, a l'illa de Cuba, i amb Bu Craa, emplaçament al desert
del poble sahrauí refugiat.
Obrir-se a nous col·lectius vulnerables i a més entitats de
l'espai de treball, que va ser constituït fa dos anys a les
Corts, amb l’objectiu de construir un districte inclusiu, tot
sumant les forces de diversos actors: entitats, Ajuntament de
Barcelona i empreses del territori.
Impulsar iniciatives d’organització i creació de xarxes de suport
de les dones que treballen a les llars de barris com el de
Pedralbes, per garantir-ne la inclusió social.
Construir la residència Benavent, per a gent gran i persones amb
discapacitat intel·lectual, i posar-la en marxa amb un projecte
de cura compartida.
Desenvolupar el programa “Pis de transició per la vida
independent”, elaborat des de l’Espai d’Inclusió, amb l’objectiu
de facilitar l’accés a l’habitatge als usuaris de les entitats
del districte que en formen part, per acompanyar-ne l'emancipació
amb un programa específic d’autonomia personal.
Promoure programes d’activitats recreatives dirigides directament
desenvolupar l'aprenentatge i l'oci per a gent gran amb
discapacitats intel·lectuals, dins dels espais de cura.
Creació d’espais per donar suport a les famílies amb un únic
progenitor, principalment dones, i dotar-les d’eines per
facilitar-los la criança, reivindicant la igualtat de drets i
d’oportunitats.
Crear espais on les famílies monoparentals puguin compartir i
reflexionar sobre com acompanyar les etapes de desenvolupament i
les demandes del nadó en cada fase de la vida.
Cercar fórmules d’empoderament i enfortiment de les entitats del
districte per poder cobrir les places de reforç escolar que una
empresa externa deixarà vacants el curs vinent.
Redactar un pla per reforçar la tasca de les entitats que
treballen en el camp del lleure educatiu, agents clau per
garantir la cohesió social i vertebrar el teixit social.
Redactar i implementar un projecte de pla educatiu d’entorn, des
del Consell d’Educació del Districte, amb la participació i
col·laboració dels centres educatius, les seves AMPA,
associacions de veïns i altres entitats, amb l’objectiu de
promoure l’èxit educatiu de tot l’alumnat de 0 a 18 anys.
Potenciar l’educació en el cicle complet de vida, dels 0 als 100
anys, treballant conjuntament amb l’Aula d’Extensió Universitària
per a la Gent Gran de les Corts.
Fomentar i ampliar els canals de relació estables amb les
universitats del districte, per tal d’aprofitar millor els
recursos mutus.
Posar en marxa i promocionar programes d’ensenyament de
disciplines artístiques, prenent l’art com a eina educativa,
d’intervenció i transformació social per a públics amb diferents
edats i necessitats i com a element central en l’educació actual
per a infants, joves i adults, i al mateix temps per a
professionals de l’educació.
Consolidar el projecte "Presó de dones de les Corts" i
promocionar-ne d’altres amb l’objectiu de recuperar la memòria
històrica de les dones, amb el reforç de recursos humans i
econòmics i la consolidació de xarxes.
Treballar en un pla de comunicació no sexista per al districte de
les Corts, que pugui servir com a prova pilot per a la resta de
districtes de la ciutat.
Impulsar polítiques de joventut amb participació dels joves,
atenent a les necessitats específiques d’aquest col·lectiu, tot
treballant temes com ara l’associacionisme i la participació
juvenil, l’ús de l’espai públic, els equipaments municipals,
l’habitatge, la cultura, la salut, l’educació, la mobilitat, el
gènere, etcètera.
Redacció del projecte i construcció de l’Espai Jove de Les Corts,
amb la intervenció directa i vinculant dels joves del districte.
Impulsar programes intergeneracionals que potenciïn la memòria de
la gent gran i n'atenuïn la solitud, i projectes com ara
"Compartim experiències", "Els grans fem contes per als nens i
nenes", casal d'estiu intergeneracional, cures compartides o
reforç escolar.
Desenvolupar projectes per atenuar la solitud de les persones
grans, que ja funcionen en altres districtes: "Vincles",
"Radars", activitats esportives a l’aire lliure, "Compartim
experiències", etcètera.
Impulsar processos de participació específics amb adolescents i
joves sobre temes clau de districte, per tal de garantir la seva
veu en la definició del model de ciutat.
Elaborar un pla d’equipaments participatiu on s’analitzin factors
diferenciadors, com la potencialitat de servei al barri
d’equipaments privats, i estudiar el grau de satisfacció de
serveis que ja estan en funcionament.
Generar un canvi de rumb en les polítiques culturals del
Districte, caminant cap a la gestió cooperativa del teixit
associatiu i de la producció del coneixement. Dotar d’eines les
entitats per a la gestió publicocomunitària.
Crear un espai de coordinació dels diferents agents i entitats
culturals, per establir directrius i fomentar bones pràctiques, i
que garanteixi la circulació i els continguts de les pràctiques
artístiques i culturals. Consolidar la xarxa cultural del
districte de les Corts.
Impulsar la consolidació de la Federació de la Festa Major de les
Corts, acabada de néixer, i dotar-la d’eines i recursos
necessaris. Revisar i consolidar el protocol festiu del
districte.
Dotar les entitats del territori de formació específica que els
permeti esdevenir els agents politicosocials dels espais
culturals del districte.
Impulsar acords entre els bars musicals privats i els grups
musicals del districte.
Facilitar espais per a la creació artística del jovent, amb
especial atenció als usuaris de l’skate park, on es crearà una
sala d’exposicions d’art urbà a l’aire lliure, amb l’objectiu
d'enfortir les xarxes comunitàries i socials.
Crear una taula de coordinació entre les entitats esportives
privades, el Districte de les Corts i l’Institut Barcelona
Esports, per elaborar una mesura de govern, amb l’objectiu de
revertir els beneficis dels equipaments privats.
Crear programes per fomentar conductes saludables en la població
a partir de l’esport. Donar suport a les ofertes d’activitat
física i esportiva. Promocionar projectes esportius per millorar
la salut física i mental de les persones.
Estudiar la possibilitat de dotar el districte d'una nova piscina
d’ús públic, segons petició veïnal.
Acabar el Pla de comerç.  Implementar les accions i els projectes
que corresponguin en el territori, amb una atenció especial a la
introducció de conceptes nous com l’economia social, cooperativa
i solidària.
Promocionar xarxes i activitats comunitàries en l’espai públic
proper a l’activitat comercial. Dinamitzar el comerç de
proximitat i enfortir les sinergies associatives.
Dinamitzar i donar suport a la creació d'eixos comercials nous en
les zones de les Corts amb més dificultats associatives, com el
barri de Sant Ramon, amb l’objectiu de potenciar i enfortir el
comerç de proximitat i l’economia diversificada del territori.
Promocionar espais de coneixement i intercanvi d’experiències
locals d’economia solidària que generin ocupació de qualitat,
millorin la cohesió social, promoguin la democràcia econòmica i
contribueixin a la sostenibilitat ambiental.
Establir una taula de treball entre els petits comerciants i les
grans superfícies, amb l’objectiu que els grans operadors
reverteixin els seus recursos en el comerç de proximitat i
estableixin sinergies de col·laboració.
Estudiar la possibilitat d’implementar un recurs descentralitzat
de Barcelona Activa al territori, que pugui treballar amb
persones en situació d'atur de llarga durada i joves.
Acabar el Pla de turisme del Districte de les Corts i iniciar-ne
el desplegament a través de les actuacions previstes.
Crear una xarxa entre l’Ajuntament i els operadors turístics per
compartir informació que pugui apropar el turisme als barris i
revertir-hi en beneficis locals.
Instal·lar enllumenat autònom i autosuficient, amb l’objectiu
que, en alguns indrets, el mateix sistema produeixi llum de
manera renovable i local, mitjançant, per exemple, plaques
fotovoltaiques al barri de la Mercè, a l’avinguda de Josep
Tarradellas o a la plaça del Centre.
Prioritzar els vianants per davant dels vials de circulació,
millorar els nivells lumínics, l'eficiència energètica i la
intel·ligència funcional i personalitzar carrers, edificis i
monuments. Fer una auditoria per reduir la contaminació lumínica.
Estudiar la proposta de connectar la ciutat i el Parc Natural de
Collserola a través d’uns eixos vertebradors capaços de relligar
i articular natura i trama urbana. Crear un corredor verd que
augmenti la vegetació i la diversitat d’espècies de flora i
fauna.
Estendre la pràctica de l’horticultura i augmentar la producció
d’aliments ecològics i de proximitat a l’entorn urbà i periurbà,
en espais públics i privats. Impulsar i donar suport als models
de gestió comunitària.
Dur a terme actuacions de millora de les àrees d’esbarjo per a
gossos. Millorar els usos dels espais verds i dotar-los de bons
equipaments per tal de fer-los més pròxims i que la ciutadania en
pugui gaudir.
Adequar i millorar l’espai i la il·luminació en determinats
indrets, com les pistes de petanca dels jardins de Josep Munté i
de les Infantes, fent que el veïnat que en fa ús pugui participar
en el disseny de l’espai.
Dur a terme actuacions en zones verdes proposades en els espais
de participació ciutadana, per exemple als jardins de les
Infantes o als de Clara Campoamor, o enjardinar la superfície de
l'avinguda de la Mare de Déu de Lorda.
Posar en marxa el PERI de l’illa delimitada pels carrers de
Pintor Tapiró, Cardenal Reig, travessera de les Corts i Danubi,
aquest últim consolidat com a zona de vianants, segons la demanda
veïnal històrica. Transformar l’antic complex fabril d’Amadeu
Carné en un nou equipament públic per al barri.
Finalització del desenvolupament del PERI Bacardí, en el sector
delimitat per la travessera de les Corts, els carrers del
Comandant Benítez, Felipe de Paz, Arizala, Pintor Pahissa i la
riera Blanca.
Impulsar programes específics per fomentar la recuperació de
l’espai públic per a l'ús veïnal, associatiu i ciutadà, segons
les demandes efectuades en els espais de participació.
Repensar i redefinir l’espai públic per a la vida quotidiana, amb
més presència de zones de gaudi per a infants i gent gran, una
mobilitat més sostenible, amb els veïns i veïnes com a
protagonistes. Fomentar el verd i la biodiversitat.
Buscar alternatives que s'adaptin a les persones amb diversitat
funcional al model de carrer amb plataforma única. Estudi de
possibles modificacions per fer un espai públic per a tothom.
Impulsar millores de l'accessibilitat en comerços i edificis amb
l'objectiu de corregir els dèficits i eliminar-ne o reduir-ne les
barreres arquitectòniques.
Implantar noves estacions de Bicing en les zones del districte on
encara no n’hi ha, com la Zona Universitària.
Revisar els plans de mobilitat actuals en els tres barris del
districte: la Maternitat i Sant Ramon, les Corts i Pedralbes.
Semaforitzar cruïlles amb alta sinistralitat o altres mecanismes,
amb propostes d’intervenció a: Cruïlles Albert Bastardas -
avinguda Diagonal, Pau Gargallo - Doctor Marañón, Manuel Girona -
Marquès de Mulhacén i avinguda d’Esplugues - Abadessa Olzet.
Implementar el camí escolar al barri de les Corts per garantir la
mobilitat autònoma, segura i sostenible dels escolars a partir
dels 8 anys de les escoles Lavinía, Barcelona, Duran i Bas i Les
Corts.
Millorar la mobilitat i la qualitat de vida als centres urbans
creant carrers i espais públics amables per als veïns i veïnes.
Pensar en noves formes d’accés al Camp Nou, per millorar la
mobilitat en dies de partit o grans esdeveniments.
Organitzar programes o cicles d’activitats per recalcar conceptes
com la sostenibilitat, el medi ambient, el cooperativisme o la
coresponsabilitat ambiental. Enfortir les xarxes i els vincles
entre l’escola, l’entorn escolar i el territori.
Tràmits de sol·licitud i justificació de subvencions oberts a
totes les entitats del districte, amb l’objectiu de potenciar la
transparència i l’obertura de les institucions al veïnat de les
Corts.
Redactar i executar el Pla de comunicació del Districte de les
Corts per tal de millorar les eines que donen lògica, coherència,
propòsit i efectivitat a la comunicació interna i externa.
Desenvolupar una Plataforma de participació digital (multisuport)
ciutadana, auditable i de programari lliure, que permeti
monitoritzar de manera efectiva propostes i debats, mecanismes
d'intel·ligència col·lectiva, comunicació social en xarxa,
visibilització i documentació. Estudiar la possibilitat
d’introduir nous idiomes de consulta.
Treballar per transformar els òrgans de govern en un espai de
coresponsabilitat entre la ciutadania i l’administració pública.
Garantir que la presa de decisions municipals pugui esdevenir
compartida, al mateix temps que s’enriqueix el procés
d’elaboració i implementació de les polítiques públiques del
Districte.
Habilitar espais, materials i processos que reconeguin la
pluralitat i diversitat de les persones i col·lectius de la
ciutat per fer efectiu el dret a participar. Dissenyar canals i
metodologies específiques per a col·lectius amb necessitats
singulars i habilitar espais físics accessibles i que tinguin en
compte els treballs de cures.
Orientar la GUB a la proximitat, funcional i orgànica. Millorar
la seguretat als barris promovent una policia comunitària, tot
reorientant (i redimensionant) les unitats centrals en clau de
suport al model de proximitat.
Desenvolupar propostes creatives per tal d’utilitzar l’art com
una forma de canalització de les necessitats i demandes de les
diferents comunitats. Per exemple: projectes de murs lliures de
grafisme urbà en espais comercials.
Donar suport als veïns del districte afectats per la pobresa
energètica.
Potenciar el pla comunitari del Besòs incrementant els recursos
per a l’ampliació del serveis.
Dissenyar un nou Pla Comunitari seguint les pautes del Pla del
Besòs / Maresme per reduir les desigualtats amb els altres barris
del districte; enfortir la xarxa d’entitats veïnals.
Reformar els equipaments municipals encara no adaptats per
facilitar-hi l’accés de totes les persones
Impulsar serveis comunitaris i bancs del temps o socials
d'elements d'autonomia personal per a gent gran i persones amb
mobilitat reduïda
Dotar de nous elements l’espai públic per a la gent gran per
millorar l’autonomia de les persones
Construir una escola bressol pública a l’edifici de la nova
biblioteca Gabriel Garcia Márquez de Sant Martí. Traslladar
l'escola bressol actualment ubicada al centre cívic de Sant
Martí.
Participar en el debat ciutadà sobre els criteris d’adscripció
entre centres de primària i secundària conjuntament amb les
plataformes i comunitats educatives del districte. Fer una
petició al Parlament de Catalunya per revisar el sistema de
puntuacions amb l'objectiu de no discriminar la situació de fills
únics i germans bessons.
Plantejar l’increment dels serveis educatius a les escoles
d’adults tant per aconseguir objectius professionals com per
ampliar els coneixements propis. Dotar de serveis suficients el
Besòs i el Maresme després de l'impuls de la nova escola d'adults
del Poblenou.
Oferir servei de reforç escolar en horari no lectiu amb joves
estudiants, així com tallers per a l’atenció en la diversitat i
la diversificació curricular, (especialment a la Via Trajana).
Crear el servei de menjador ens els instituts del barri el Besòs
i el Maresme i incrementar les beques menjador per als infants en
risc d’exclusió social.
Incrementar l’oferta de formació als casals de barri i centres
cívic dirigida a totes les edats.
Donar suport al foment de les activitats de les associacions de
mares i pares de les escoles bressol, primària i secundària.
Col·laborar en l'elaboració de projectes i iniciatives per
fomentar la participació en activitats per a tota la família.
Cessar l'espai públic per a la realització d'activitats.
Construir la nova escola municipal de música del districte a
l’entorn de Glòries.
Connectar les universitats del districte a la vida de la
ciutadania (UPC Fòrum, UB Humanitats Can Ricart, UPF Ciutadella,
UPF - UOC - UB Campus Audiovisual. BAU).
Vetllar perquè les noves denominacions de carrers, espais i
equipaments públics prioritzin noms de dones.
Potenciar la difusió dels programes contra la violència de
gènere, amb el suport dels serveis municipals i les entitats del
sector.
Crear i promocionar projectes per a la divulgació de la memòria
històrica de les dones, reforçant les xarxes i fent-ne difusió a
les escoles i als casals de barri.
Consolidar el Premi Jove de Còmic contra la violència masclista
establert el 2015, prop del 25 de novembre, dia internacional
contra la violència masclista. Promoure la seva difusió en
escoles i instituts, així com a les entitats juvenils i
biblioteques.
Incrementar els recursos per reforçar els actuals projectes de
teleassistència i atenció domiciliària a la gent gran, així com
els projectes Àpats en companyia i Radars vinculats als casals de
gent gran
Augmentar el número d'habitatges tutelats per a gent gran i
reforçar els serveis que hi estan associats.
Ampliar l’oferta formativa als casals de barri i centres cívics
per reduir l'escletxa digital en la gent gran. Promoure
l’intercanvi de coneixement entre diferents generacions.
Crear noves ofertes de serveis d’activitats en família als casals
de barri i als centres cívics del districte.
Facilitar a joves de 16 a 25 anys, que es troben sense estudiar
ni treballar, la promoció social i la integració dins de la
comunitat, millorant les seves capacitats i habilitats personals
i, alhora, orientant-los per a una qualificació formativa i la
inserció laboral. Fer-ho amb eines i recursos que afavoreixin la
seva autonomia
Consolidar els casals de joves del Poblenou i el Clot i obrir
nous espais a la Verneda i el Besòs i el Maresme. Acompanyar i
apoderar es joves pel seu enfortiment i integració en la vida
associativa del barri a partir de projectes autogestionats.
Elaborar una llista d’habitatges buits i ocupats de forma
precària al districte per iniciar les gestions pertinents per
convertir-los en habitatges socials, negociant tant amb els
propietaris com amb les entitats financeres.
Reforçar els recursos de l'Oficina d'Habitatge. Impulsar els
programes de mediació existents per evitar nous desnonaments.
Instar les administracions competents a què facilitin amb prou
antelació la informació d’ordres de llançament.
Ampliar els ajuts per a la rehabilitació dels edificis que tenen
patologies estructurals al barri del Besòs, ajudes que poden
arribar al 100%. Realitzar la inspecció tècnica dels edificis i
els projectes de rehabilitació.
Elaborar un pla al districte per incrementar el parc
d’habitatges: ampliació del sòl públic disponible per a la
construcció de nous edificis. Incrementar les ajudes per a la
rehabilitació de pisos tancats per a ús en lloguer social
Incentivar projectes de les entitats del sector per millorar la
salut mental de la població.
Fomentar la pràctica de l’esport per millorar la qualitat de vida
de la població. Crear consciència a la ciutadania, amb programes
divulgatius, de la importància de fer esport per millorar la
salut personal i la qualitat de vida, realitzant accions de
difusió i conscienciació.
Intervenir i ajudar a les entitats de suport a la població
migrada (subsahariana, romanesos...)
Donar suport a les polítiques i projectes que treballen amb les
minories ètniques i culturals al Besòs i el Maresme: població
gitana i pakistanesa
Realitzar actes conjunts amb les entitats culturals i religioses
per a la cohesió social dels barris, especialment al Besòs i el
Maresme
Programes de col·laboració global - local per incrementar la
participació en les entitats veïnals i ciutadanes dels homes i
dones nouvinguts d’altres cultures. Atenció i treball amb dones i
homes d'altres cultures (acollida, costums, idioma, implicació
amb les AMPA i AV...)
Promoure projectes i activitats de sensibilització intercultural
a les escoles i instituts
Acabar l'adequació d'Oliva Artés com a subseu del Muhba.
Programació cultural de ciutat però vinculada als barris.
Reconèixer i difondre la memòria històrica i el patrimoni
industrial. Local per al Centre d'Estudis Històrics de Sant Martí
a la nova biblioteca Gabriel Garcia Márquez. Senyalització de
xemeneies i elements de patrimoni industrial a l'eix Pere IV.
Potenciar i donar suport a les fàbriques de creació del
districte: Escocesa, Hangar, Sala Beckett i escola de Circ del
Fòrum, així com al Festival Escena Poblenou.
Impulsar la creació d'una banda de música al Besòs a partir de
les activitats de creació musical de les escoles i grups de
joves.
Impulsar el grafits i les actuacions artístiques i culturals als
espais públics i, singularment, als solars susceptibles de ser
inclosos al pla buits del districte. Alliberar més espais de
creativitat per als artistes urbans i potenciar els projectes
“Grafits” i “Murs Lliures”.
Incrementar els espais i serveis actuals del Casal de Barri amb
l’adequació i obertura de la resta de l’edifici municipal de
l'antiga escola Montseny.
Incrementar l’obertura de les instal·lacions esportives de les
escoles fora de l’horari lectiu i en dies festius per oferir
activitats de dinamització per als infants i joves.
Crear programes d’educació amb l’esport, oferint activitats
esportives per als nens en edat escolar, als barris del Besòs i
el Maresme i la Verneda, on la mitjana de pràctica esportiva és
molt inferior a la de la ciutat.
Donar suport en les tasques de promoció de la pràctica esportiva
a les entitats esportives i reconèixer la seva contribució en la
vertebració i cohesió social dels barris,.
Potenciar l’actual servei d’escales i fer-lo extensiu a altres
parts del districte. Apoderar les comunitats de propietaris amb
el Projecte Escales al Besòs i la Via Trajana.
Ampliar els plans de prevenció del consum de substàncies tòxiques
als instituts del districte.
Potenciar els educadors o agents cívics en les festes de barri,
esdeveniments del districte i parcs o espais públics determinats
amb l'objectiu de fer tasques de mediació per reduir les
molèsties al veïnat i millorar el civisme.
Crear un observatori de prevenció de conflictes de convivència a
l'espai públic i comunitats amb prioritat als barris de l'Eix
Besòs. Prevenir i solucionar les ocupacions il·legals que
provoquen problemes de convivència i inseguretat. Coordinar
actuacions a través de la Taula d'Ocupacions d'habitatges al
districte
Programes de suport a les xarxes de petits comerciants amb
iniciatives com el Tasta Tapes o concurs d’aparadors. Fer un cens
públic dels locals comercials buits al Besòs i el Maresme i dur a
terme projectes de dinamització del comerç de proximitat.
Elaborar un calendari anual que reconegui i potenciï les fires
artesanals i cooperatives. Mapa de les fires al carrer.
Dinamitzar els mercats municipals. Estudiar la ubicació d’un nou
mercat municipal al barri de la Vila Olímpica.
Crear una oficina de gestió municipal per planificar, en
col·laboració amb els agents socials, universitats,
administracions i empreses privades, la nova orientació del 22@,
amb perspectiva de major presència de l'economia social i
cooperativa.
Crear un espai específic a Barcelona Activa de promoció del
cooperativisme. Fomentar el cooperativisme de serveis amb dones i
per a dones, projectes cooperatius amb d’inclusió de persones
vulnerables, i suport i difusió a les cooperatives de consum
ecològic i social.
Dinamitzar l’activitat econòmica i la implantació d’iniciatives
d'economia social i cooperativa a l'eix Pere IV, col·laborant amb
la Taula Eix Pere IV. Seguiment de les iniciatives pioneres de
Biciclot i Trinijove.
Col·laborar amb els gestors dels equipaments municipals del
districte per oferir serveis de bicicletes recuperades per
entitats cooperatives.
Crear el premi de l’economia social i el cooperativisme als
Premis Sant Martí, per prestigiar aquesta nova economia i
col·laborar a implantar-la al districte.
Desenvolupar tasques de formació per als aturats de més de 45
anys en el coneixement de les eines tecnològiques, per
capacitar-los per a noves activitats laborals.
Fomentar els punts d’informació juvenil als instituts i espais
per a joves. Recursos per a l’elaboració de plans d’inserció
laboral per als joves.
Elaborar i implementar un projecte de senyalització que faciliti
la visualització dels edificis del patrimoni industrial del
districte, tot recuperant, alhora, elements significatius de la
memòria històrica susceptibles de ser atractiu turístic.
Potenciar l’actual projecte d’atenció i vigilància a la zona amb
mediadors cívics, a fi de millorar la convivència amb el veïnat.
Ajustar les neteges del carrer als horaris dels establiments
d'oci nocturn.
Convenis amb les entitats veïnals per a la gestió cívica d’espais
públics en desús per a la creació d’horts urbans. Mitjançar amb
els propietaris de solars privats en desús per obtenir-ne la
cessió temporal per a aquestes activitats.
Revisió i substitució de l’arbrat malalt amb noves espècies que
absorbeixen més CO2 i causen menys tipus d’al·lèrgies.
Eliminar la utilització de productes químics contaminants i
cancerígens a la ciutat, que afecten especialment nens i avis.
Prioritzar l’inici de les obres dels equipaments del Compromís de
Glòries acordats en el procés participatiu de disseny de la nova
plaça.
Iniciar un pla de reestructuració i reforma de l’actual Centre
Cívic de Sant Martí una vegada estigui finalitzat el nou
equipament de la Biblioteca Gabriel Garcia Márquez.
Implantar la Superilla central del Poblenou i planificació
d'altres de noves al districte.
Iniciar la reforma de l'avinguda Icària segons el procés
participatiu ja realitzat.
Urbanitzar aquest solar degradat del barri del Besòs, articulant
una zona verda dissenyada amb ajuda d'un procés participatiu amb
la dignificació i revitalització dels espais comercials adjacents
amb activitat social.
Adquirir de l'Arquebisbat l’antiga església de Sant Bernat Calbó,
a Poblenou, i proposar-ne la cessió al Consorci d’Educació per
cobrir la necessitat d’ampliació de l’escola pública Mar Bella.
Planificar l’inici d’un procés participatiu per elaborar el
projecte de finalització del passeig Marítim de Barcelona.
Obertura del Casal de Joves. Obertura del vial i de la plaça. Nou
Espai per a la Taula de l’Eix Pere IV; espai laboratori de debat
urbanístic al districte. Seguiment del projecte d’humanitats de
la UB.
Inici d'obres de reforma de Pere IV pel tram central i projecte
global de tot l'eix, amb una atenció especial i preferència pels
extrems Besòs i Parc. Estudiar la viabilitat de l'enderroc,
encara que sigui parcial, dels murs del parc del Centre del
Poblenou.
Adquisició a La Caixa de l'antiga guarderia de Pere Calafell per
utilitzar-la com a equipaments socials del barri de Sant Martí
Fer les modificacions urbanístiques i de mobilitat necessàries a
l’entorn de la parada de metro de Ciutadella - Vila Olímpica per
millorar l’accessibilitat al servei i la seguretat i convivència
en l'entorn.
Realitzar els plans d’obertura dels carrers de Cristòfol de Moura
i del Marroc, per tal de millorar la mobilitat al districte,
integrant-ho en la reurbanització de l’entorn de Pere IV.
Ampliar les zones 30 al districte per a la pacificació del
trànsit i la reducció dels nivells de contaminació. Ampliar els
carrils bici i fomentar la utilització dels transports públics
col·lectius.
Ampliar les ajudes per a la rehabilitació dels habitatges per
millorar l’eficiència energètica.
Promoure aules ambientals als punts verds i la tasca pedagògica i
de difusió entre la comunitat educativa i el veïnat.
Millorar el suport i la col·laboració dels tècnics municipals amb
les entitats i associacions veïnals per a l’elaboració dels
projectes subjectes a ser subvencionats pel Districte.
Transparència màxima en la informació sobre subvencions i
projectes.
Trasllat i ampliació de l’Oficina d’Atenció al Ciutadà de la seu
del Districte a un local propi i ben comunicat.
Millorar la comunicació, interna i externa, del Districte.
Ampliació de les eines web i 3.0 que facilitin la comunicació amb
la ciutadania.
Implantar progressivament la gestió cívica en equipaments.
Potenciar les entitats dels barris perquè esdevinguin gestores
dels serveis necessaris per al seu entorn.
Incentivar l’ús compartit de serveis i eines per tal de reduir
costos entre les entitats veïnals, AMPA, associacions lúdiques i
culturals, joves, gent gran, dones i LGTBI. Actualitzar les dades
de comunicació de les entitats i donar suport a la creació
d'eines tecnològiques per a la seva interrelació.
Elaborar programes conjunts de suport associatiu per impulsar les
iniciatives dels ateneus, casals de barri, associacions i
coordinadores: Martí Cor (Poblenou, Clot, Vern i Eix Prim),
Foment Martinenc, Ateneu La Farinera del Clot, Casal de Barri
Verneda Alta, Flor de Maig, Antiga Cooperativa Camp de l’Arpa i
casals de barri
Donar suport a l’experiència duta a terme als barris de la Marina
i estendre-la a la resta de barris.  Treballar en 4 àmbits:
salut, educació, serveis socials i seguretat, amb atenció
especial a la comunicació, com a àmbit transversal.
Mantenir el programa de millora de l’accés a les botigues
associades a l’eix del carrer de la Creu Coberta, vinculat al Pla
de comerç, amb la participació de la Direcció de Comerç, Habitat
Urbà i l’Institut Municipal de Persones amb Discapacitat (IMPD).
Ampliar aquesta iniciativa a d’altres eixos comercials del
districte.
Iniciar les obres de l’escola bressol municipal del carrer de
Roger i millorar els equipaments de les escoles bressol
existents. Estendre els espais familiars i revisar el
funcionament dels que hi ha actualment a la Marina, per
millorar-los.
Iniciar la planificació final i del trasllat de l'escola Cal
Maiol als emplaçaments previstos a Can Batlló, per donar resposta
a l’antiga reivindicació veïnal i de la comunitat escolar.
Coordinar els actors implicats en programes com "Espai deures" i
"Èxit", les escoles i els centres d’educació no formal, els
centres de lleure, etcètera, per millorar la qualitat de vida
dels estudiants de primària i secundària. Dur a terme accions de
lluita contra l’absentisme i l’abandonament escolar prematur.
Promoure propostes educatives que vagin més enllà dels recursos
ordinaris, amb una atenció especial a la diversitat i a la
inclusió, en l’oferta educativa en aquells barris identificats
com d’atenció preferent. Incrementar els recursos directes i
indirectes, i desenvolupar xarxes d’innovació entre educadors i
entitats educatives.
Obrir un espai fix on puguin gaudir d’aixopluc les persones que
exerceixen el treball sexual a la cruïlla dels carrers de la Mare
de Déu de Port, dels Ferrocarrils Catalans i dels Motors, prop
del cementiri de Montjuïc.
Promoure un grup de treball amb les persones que exerceixen el
treball sexual al districte, per ajudar-les a ser capaces
d’exercir els seus drets, amb atenció especial a les dones
d’aquest col·lectiu. Promoure que duguin a terme l’activitat en
condicions sanitàries dignes, amb seguretat i amb autonomia.
Ludoteques per a infants en els consells de barri i òrgans de
govern. Estudiar la possibilitat d’establir espais de cura o de
suport a ciutadans que tenen persones a càrrec, la qual cosa
limita la seva assistència a les activitats de participació.
Harmonitzar la feina que fan les associacions de veïns i les dels
casals de barri per evitar duplicar l’oferta d’activitats, i
promocionar els serveis que s’hi presten.
Impulsar projectes que ja funcionen a altres districtes de la
ciutat, com "Vincles", "Radars", "Compartim experiències", o
activitats esportives a l’aire lliure. Estendre a altres barris
el projecte "Baixa al carrer", que ja funciona, amb molts bons
resultats, al Poble-sec.
Revisió del Pla amb col·laboració del Consell de Joventut de
Barcelona i actors clau del moviment associatiu jove del
districte.
Millorar les instal·lacions i el maquinari disponible del Punt
Multimèdia de la Casa del Mig i revisar les activitats del Punt
Multimèdia de la Marina.
Desenvolupar les promocions d’habitatges socials que hi ha al
districte: sector 8 de la Marina i habitatge públic del Consorci
de la Zona Franca.
Desenvolupar les promocions d’habitatge social disponibles i
acabar les que estan en curs a Can Batlló.
Cedir sòl o edificis per dur a terme habitatge d’ús social,
seguint l’exemple d’experiències com la cooperativa d’habitatge
en cessió d’ús, la Borda. L’objectiu és que cada barri pugui
optar, almenys, a una d’aquestes cessions.
Detectar possibles usos fraudulents de l’habitatge públic.
Revisar el patrimoni municipal al districte per detectar sòls
edificables, immobles desocupats, etcètera.
Millorar la dotació de recursos als serveis d’inspecció per
eradicar la presència de pisos turístics il·legals. Prestar
especial atenció a la informació que arriba des del veïnat.
Coordinar-se amb la resta de serveis municipals i reforçar els
recursos disponibles perquè l’oficina d’habitatge pugui vetllar
amb la màxima celeritat i resolució pels casos de vulneració del
dret a l’habitatge. Atorgar les ajudes de manera ordenada i
eficaç.
Redactar un pla perquè les escoles bressol i de primària puguin
fer compres mancomunades a través d’una central d’aliments de
proximitat i ecològics, amb servei de distribució a càrrec d’una
empresa social i sostenible, a partir del treball de la Taula de
la Infància.
Construir el CAP del carrer de Roger cantonada amb Juan de Sada
al barri de Sants-Badal, per substituir el de Carreras Candi, en
perill de tancament.
Oferta formativa en relació amb temes de gestió de la diversitat
(cultural i religiosa) des d’una perspectiva intercultural per a
associacions, entitats i serveis del districte.
Impulsar nous projectes d’interculturalitat i potenciar els ja
existents, com ara “Cuines del món” o “Fer aprenents”. Convocar
una plaça de tècnic intercultural destinada al barri del
Poble-sec.
Aplicar les accions de l’Estratègia local, amb la participació
del Consell Municipal del Poble Gitano per reduir les
desigualtats que afecten aquest col·lectiu i treballar per una
convivència millor als barris.
Nou consell sectorial que ha de vetllar per implantar el model de
ciutat intercultural al districte i per assegurar la
participació, representació i visibilització de totes les
cultures que hi són presents.
Elaborar un estudi per obrir al públic el refugi de Juan de Sada
i instal·lar-hi un espai d'interpretació, per preservar i
difondre la memòria històrica dels barris.
Desafectar el PGM de Can Bruixa, la darrera masia del barri de la
Bordeta, ubicada a l’interior de l’illa de Can Batlló, per poder
rehabilitar-la.
Redactar un catàleg de les festes i tradicions populars i llocs
de memòria relacionats amb fets d’especial significació
històrica, llegendària o mítica, que es poden identificar en un
sentit ampli amb la cultura i la identitat dels barris. Elaborar
un pla de conservació a partir del catàleg.
Elaborar un pla d’usos de l’Orfeó de Sants, ara propietat del
Districte, a través d’un procés participatiu. Acabar les obres i
obrir l’equipament.
Elaborar un pla d’equipaments culturals dels districte per
millorar-ne la planificació.
Elaborar un mapa de les instal·lacions esportives al districte
per garantir uns nivells mínims de dotació d’equipaments
esportius a tota la ciutadania. Detectar les necessitats i els
dèficits als barris.
Potenciar la pràctica d’esport a l’espai públic amb accés
gratuït. Potenciar les relacions socials, connexions i
intercanvis entre persones que practiquen esport. Revisar les
zones d’ús intens per facilitar la convivència entre practicants
d’esport i la resta de ciutadans. Potenciar els patis oberts,
dotant-los de més serveis i continguts.
Desenvolupar propostes creatives per utilitzar l’art com una
forma de canalització de les necessitats i demandes de les
diferents comunitats.
Aplicar al districte el model de proximitat de la Guàrdia Urbana,
per millorar la seguretat als barris promovent una policia
comunitària.
Desenvolupar el Pla de comerç del Districte de Sants-Montjuïc i
implementar les accions i projectes que corresponguin: foment de
comerç, dinamització, formació, nouvinguts, fires, etcètera,
destacant la introducció de nous conceptes com ara l’economia
cooperativa, social i solidària.
Elaborar guies de comerç sostenible i de proximitat, seguint
l’exemple del que s’ha fet al Poble-sec.
Impulsar la formació en l’àmbit de la gestió i la modernització
de les associacions de comerciants, així com l’ús de les
tecnologies de la informació.
Elaborar i aplicar un pla de dinamització de les àrees del
Poble-sec i la Marina per millorar-ne la salut comercial.
Analitzar la realitat socioeconòmica de cada barri per elaborar
plans de desenvolupament específics adequats a cada territori i
context.
Condicionar i cedir espais municipals, com els de Riera de Tena,
per a coworking per a joves.
Impulsar definitivament Coòpolis com a pol de creació d’ocupació
de qualitat a través de l'ECSS i el cooperativisme al barri de la
Bordeta i al conjunt del districte, amb la col·laboració dels
actors participants al projecte.
Promocionar, donar suport i fer difusió de les experiències de
cooperativisme que hi ha al districte, com ImpulsCoop i
CooperaSec, per millorar-ne la gestió i ajudar a consolidar els
projectes d’ECSS.
Establir una fira anual d’ECSS a Sants-Montjuïc, un dels
districtes capdavanters en iniciatives cooperativistes. Incloure
les cooperatives a les fires comercials.
Elaborar un mapa amb els projectes i les iniciatives d’ECSS a
Sants-Montjuïc, com plataforma de difusió i promoció, obert a la
ciutadania i amb actualització continuada.
Constituir una taula de suport a l’economia col·laborativa amb la
participació d’actors de tots els barris, que treballarà
conjuntament amb el Consell d’Economia, Empresa i Ocupació.
Aplicar el Decret d’Alcaldia de contractació pública i
responsable amb criteris socials.
Recuperar la memòria dels barris a través de llibres i
exposicions, amb un èmfasi especial en la cultura oral i del
patrimoni immaterial. Donar suport als projectes d’edició i
creació de materials sobre la memòria tangible i intangible.
Crear materials tàctils i recorreguts sonors descriptius per fer
accessibles a tothom els espais patrimonials de la seu del
Districte.
Crear una zona contínua amb presència dominant de la vegetació i
ús exclusiu o prioritari de vianants i bicicletes entre el carrer
de  la Creu Coberta i la plaça dels Països Catalans, passant pel
mig del parc de l’Espanya Industrial.
Localitzar solars per crear-hi horts urbans nous, de lliure accés
i amb prioritat per a persones amb menys recursos. Impulsar
models de gestió nous. Capacitar persones en situació d'atur per
fer-hi tasques de manteniment i tallers d’hort. Reservar places
per a persones sense sostre.
Impulsar el procés de reurbanització del parc Central, que ha
d’ocupar més de 20.000 metres quadrats entre els carrers de
Pontils, Ulldecona, Arnes, Cal Cisó i del Ferro. Aquesta zona
verda contribuirà a unir els eixos nord i sud del barri.
Millorar la connectivitat i l'accés al delta del Llobregat a
través de la incorporació del barri de la Marina al Pla Delta.
Consolidar el Mercat de la Terra, que se celebra un cop al mes
durant els primers sis mesos de l’any. La periodicitat del mercat
es convertirà en setmanal cap al setembre. D’aquesta manera, el
Poble-sec tindrà finalment un mercat de fresc propi.
Acabar l'Orfeó de Sants. Rehabilitar Olzinelles, 30. CAP de
Sants-Badal. Equipament de barri al carrer de Roger. Equipament
al carrer de la Creu dels Molers, 105. Equipament de barri al
carrer de la Diputació. Rehabilitar Can Cervera. Palau de la
Premsa.